paragraph_text: Igraća ploča je oslikana karta hrvatskog Jadrana s poljima u boji. Zelena su polja nacionalnih parkova, parkova prirode i zaštićenih vrsta Jadrana, plava polja su polja otoka i gradova i mjesta na otocima, ljubičasta su polja mjesta i gradova na obali, narančasta polja su polja ronilačkih lokacija, pravila plovidbe, polja prilika i prepreka, krem boje su polja start gradova (Dubrovnik, Pula, Rijeka, Split, Šibenik, Zadar), crvena polja su polja vjetrova. Polja su međusobno povezana plavim strelicama koje označavaju plovne putove. Narančaste strelice označavaju izlete u nacionalne parkove ili parkove prirode. Pravila igre su objašnjena u uputama. Legenda koja objašnjava polja i strelice je označena na ploči. Vjetrovi čiji nazivi pišu na crvenim poljima objašnjeni su na ploči.